तीन क्रिकेटरलाई डीसीएको सम्मान
महिला ट्वान्टी–२० विश्वकपको एसिया छनोटमा नेपाललाई सेमिफाइनलसम्म पुर्‍याउन योगदान गरेका तीन महिला क्रिकेटरलाई गृहनगर धनगढी क्रिकेट एकेडेमी (डीसीए) ले सम्मानित गरेको छ ।
धनगढी — महिला ट्वान्टी–२० विश्वकपको एसिया छनोटमा नेपाललाई सेमिफाइनलसम्म पुर्‍याउन योगदान गरेका तीन महिला क्रिकेटरलाई गृहनगर धनगढी क्रिकेट एकेडेमी (डीसीए) ले सम्मानित गरेको छ ।नेपाली टोलीमा रहेका धनगढीका कविता कुँवर, ईश्वरी विष्ट र रुबि पोदारलाई बिहीबार सम्मानित गरिएको हो । उनीहरूलाई ग्रेस इन्टरनेसनलका निर्देशक एन्ड्र्यु पौडेलले सम्मानपत्र र मायाको चिनो प्रदान गरे । खेलाडी कविताले ग्रासरुट क्रिकेट विकासमा डीसीएको महत्त्वपूर्ण योगदान रहेको बताइन् ।गत साता भएको प्रतियोगितामा थाइल्यान्डसँग सेमिफाइनलमा पराजित हुँदै नेपाल प्रतियोगिताबाट बाहिरिएको थियो ।